ANNEX 04 Declaració de confidencialitat i protecció de dades

Número d’expedient: 25-26.LC.047
Títol de l’expedient: Servei d’auditoria comptable i financera dels comptes anuals

Dades del licitador/adjudicatari:
El/la Sr./Sra. ......................................................................................................................., amb DNI/NIE núm. ....................................................., en nom propi / en nom i representació de l’empresa ......................................................................................................................., amb NIF núm. .....................................................,

DECLARO QUE ACCEPTO LES SEGÜENTS CONDICIONS:


1. Objecte
El present annex regula les obligacions de confidencialitat, secret professional i protecció de dades aplicables a l’empresa adjudicatària en el marc del contracte de servei d’auditoria comptable i financera dels comptes anuals de la Fundació Universitat de Girona: Innovació i Formació.
2. Accés a la informació
L’adjudicatari podrà accedir a documentació i informació de la Fundació que contingui dades personals, informació econòmica, comptable, financera, fiscal, laboral, contractual o qualsevol altra informació de caràcter intern o confidencial, únicament en la mesura en què aquest accés sigui necessari per a l’execució del servei contractat.
Aquest accés no habilita l’adjudicatari a utilitzar la informació per a finalitats diferents de l’execució del contracte, sens perjudici de les obligacions legals, professionals o deontològiques que li siguin aplicables en matèria d’auditoria.
3. Confidencialitat i secret professional
L’adjudicatari s’obliga a mantenir la més estricta confidencialitat respecte de tota la informació a la qual tingui accés com a conseqüència de l’execució del contracte.
Aquesta obligació s’estén al personal de l’adjudicatari i a qualsevol persona que intervingui en la prestació del servei, que haurà d’estar sotmesa a obligacions adequades de confidencialitat i, si escau, de secret professional.
L’obligació de confidencialitat es mantindrà vigent un cop finalitzat el contracte.
4. Protecció de dades personals
L’adjudicatari haurà de tractar les dades personals a les quals tingui accés d’acord amb el Reglament (UE) 2016/679, General de Protecció de Dades, la Llei Orgànica 3/2018, de Protecció de Dades Personals i garantia dels drets digitals, i la resta de normativa aplicable.
L’adjudicatari només podrà accedir a les dades personals que siguin adequades, pertinents i necessàries per a l’execució del servei contractat, i haurà d’evitar qualsevol accés, ús, conservació, comunicació o tractament que no resulti justificat per aquesta finalitat.
5. Mesures de seguretat
L’adjudicatari haurà d’aplicar mesures tècniques i organitzatives adequades per garantir la confidencialitat, integritat, disponibilitat i seguretat de la informació i de les dades personals a les quals tingui accés.
En particular, haurà d’adoptar mesures adequades per evitar accessos no autoritzats, pèrdues, alteracions, comunicacions indegudes o usos no autoritzats de la informació, així com garantir que l’accés a la documentació queda limitat al personal que hagi d’intervenir en l’execució del servei.
6. Comunicació d’incidències
L’adjudicatari haurà de comunicar a la Fundació, sense dilació indeguda, qualsevol incidència de seguretat o accés, ús, pèrdua, destrucció, alteració o comunicació no autoritzada d’informació o dades personals de la qual tingui coneixement en el marc de l’execució del contracte.
7. Conservació i devolució de la informació
Un cop finalitzat el contracte, l’adjudicatari haurà de retornar o suprimir la documentació i informació facilitada per la Fundació, llevat d’aquella que hagi de conservar en compliment d’una obligació legal o professional aplicable.
En cas de conservació per obligació legal o professional, la informació haurà de mantenir-se degudament protegida i només podrà ser utilitzada per atendre les responsabilitats o obligacions que justifiquin la seva conservació.
8. Prohibició de comunicació a tercers
L’adjudicatari no podrà comunicar a tercers la informació o dades personals a les quals tingui accés en execució del contracte, excepte quan resulti necessari per al compliment d’una obligació legal, professional o per requeriment d’una autoritat competent, o quan compti amb autorització prèvia de la Fundació.

Acceptació de les condicions
L'empresa licitadora, mitjançant la signatura d'aquest document, manifesta que ha llegit, comprèn i accepta íntegrament el contingut del present annex, i es compromet a complir amb totes les obligacions que s'hi estableixen en cas de resultar adjudicatària del contracte.

I en deixo constància signant la present declaració a Girona, en la data de la signatura electrònica. 



